מפרט אחיד לפריט 1.1

**בית מרקחת**

**תוכן עניינים**

**פרק 1 - הגדרות כלליות..........................................................................................3**

**פרק 2 - תנאים רוחביים.........................................................................................4**

**פרק 3 - משטרת ישראל.........................................................................................6**

**פרק 4 - משרד הבריאות........................................................................................12**

**פרק 5 - הרשות הארצית לכבאות והצלה (תצהיר).......................................................18**

**פרק 6 - הרשות הארצית לכבאות והצלה...................................................................21**

**פרק 1 - הגדרות כלליות**

* 1. **בעל מקצוע מוסמך**
		1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:
1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
	1. **בעל עסק**
		1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
	2. **גורם מוסמך ארצי**
		1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
	1. **הוראות לצד המפרט האחיד**
		1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
	2. **החוק**
		1. חוק רישוי עסקים, התשכ"ח-1968.
	3. **התקנות**
		1. תקנות רישוי עסקים (הוראות כלליות), התשס"א-2000.
	4. **מפרט, מפרט אחיד**
		1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
	5. **נותן אישור**
		1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
	6. **צו רישוי עסקים**
		1. צו רישוי עסקים (עסקים טעוני רישוי), התשע"ג-2013.
	7. **רישיון**
		1. רישיון עסק, היתר זמני או היתר מזורז.
	8. **רשות הרישוי**
		1. בתחום רשות מקומית - ראש הרשות המקומית או מי שהוא הסמיכו לכך.
		2. מחוץ לתחומה של רשות מקומית - מי ששר הפנים הסמיכו לכך.
	9. **שינוי בעלות**
		1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
	2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
	3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
	4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
	5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
	6. רישיון יוצג בעסק במקום נראה לעין.
	7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
	8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
	9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
	10. **ביטול רישיון או פקיעתו**
		1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
		2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
		3. היתר זמני יפקע בנסיבות האמורות בסעיף 2.10.2.
		4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
		5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
	11. **הוראות במפרט האחיד**
		1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
	12. **תחילה**
		1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משטרת ישראל**

***מידע כללי***

* 1. **הוראות חוק הנוגעות לעניין**
		1. פקודת הסמים המסוכנים [נוסח חדש], התשל"ג-1973.
	2. **הגדרות**
		1. **"בעל העסק"** - המבקש להפעיל עסק, לרבות מנהל כאשר העסק הינו בבעלות תאגיד.
		2. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה ניתן לרשום נתונים ופעולות.
		3. **"קצין הרישוי"** - קצין הרישוי בגזרת תחנת המשטרה בה ממוקם העסק.
		4. **"כספת"** - מתקן לאבטחת חפצים בעלי ערך, כגון: כסף, תכשיטים, מסמכים וכד'.
		5. **"סמים מסוכנים"** - כהגדרתם בפקודת הסמים המסוכנים [נוסח חדש], התשל"ג-1973.
		6. **"כמות סמים מינימאלית"** - כמות של סמים מסוכנים אותה בעל העסק חייב להחזיק בעסק כחלק מהנחיות משרד הבריאות.
	3. **הוראות נוספות**
		1. משטרת ישראל תבצע בדיקה בדבר מידע פלילי ואחר של בעל העסק, מבקש הרישיון ובעלי תפקיד נוספים בעסק. תוצאות הבדיקה יכולות להוות עילה לפסילת הבקשה.
		2. בכל אירוע חריג על בעל העסק ו/או מי מטעמו לדווח במידי למשטרת ישראל.

***התנאים לקבלת הרישיון***

* 1. **תשתיות ומיגון**
		1. בעסק יותקנו אמצעי המיגון הבאים:
1. כספת על פי הדרישות המפורטות בנספח א'.
2. חדר ייעודי לאחסנת סמים מסוכנים או גומחת בטון (פילר) העומדים בדרישות המפורטות בנספח ב' - רק במידה ויש סמים מעל לכמות המינימאלית. אם המבנה החיצוני של העסק עומד במפרט החדר הייעודי - אין צורך בהקמת חדר נוסף במיוחד.
3. בחדר בו נמצאת הכספת לאחסון הסמים המסוכנים תותקן מערכת אזעקה העומדת בדרישות תקן ישראלי 1337 חלק 2: "מערכות אזעקה לגילוי פריצות - הוראות התקנה בבתי עסק וחציריהם". בחדר יהיו: גלאי נפח, גלאי מגנט על הדלתות, גלאי מגנט על דלת הכספת.
4. באחריות בעל העסק או מנהל העסק לוודא שיתקיימו גם התנאים הנוספים הבאים:
5. מערכת האזעקה, על כל מרכיביה, תהיה תקינה.
6. ביצוע בדיקת תקינות מערכת האזעקה, על כל מרכיביה, תהיה אחת לשנה.
7. בעל העסק או מנהל העסק יציג לנציג המשטרה, על פי דרישתו, אישור המעיד על הבדיקה.
8. העסק יחובר למוקד בקרה אלקטרוני המחזיק ברישיון עסק לפי פריט 9.4 לצו רישוי עסקים.
	1. **רשומה**
		1. בעסק תנוהל רשומת מועסקים אשר תכלול את פרטיהם האישיים של העובדים בעסק: שמות העובדים, מספרי תעודות הזהות שלהם, כתובות המגורים שלהם ודרכי תקשורת איתם.
		2. הרשומה תנוהל על פי ההוראות הבאות:
9. הרישומים ברשומה ייעשו באופן ממוחשב או בעט או בדרך אחרת שאינה ניתנת למחיקה.
10. לא ייתלשו דפים מפנקס הרשומה ולא יוצאו כרטיסים מכרטיסייה המהווה את הרשומה.
11. הרשומה תועבר למשטרה בכל עת על פי דרישתה.
12. אבדה רשומה - יודיע בעל העסק או מנהל העסק למשטרה על אובדנה תוך 48 שעות מהרגע שנודע לו כי הרשומה אבדה.
13. הרשומה תישמר לפחות שנה מיום הרישום האחרון בה.
	1. **מצלמות טלוויזיה במעגל סגור(טמ"ס)**
		1. **כללי**
14. בעסק תותקן מערכת מצלמות טלוויזיה במעגל סגור (טמ"ס) ברזולוציה של 1.3 מגה פיקסל לפחות או שווה ערך.
15. בכניסה לעסק וכן בקרבת האזורים המצולמים מחוץ לעסק ייתלה שלט המודיע כי האזור מצולם.
16. המערכת תכלול גיבוי למקרה של הפסקת חשמל למשך שעה לפחות, למערכת ההקלטה וספקי הכוח של מצלמות הטמ"ס.
	* 1. **מיקום המצלמות**
17. בכל כניסה לעסק תוצב מצלמה שתצפה לכיוון דלת הכניסה והקהל הנכנס.
18. בכל יציאה מהעסק תוצב מצלמה שתצפה פנימה לכיוון הקהל היוצא.
19. בחדר בו מאוחסנים הסמים המסוכנים, באופן שיתעדו את דלת הכניסה לחדר ואת הכספת.
	* 1. **אופן הצילום**
20. יש להשתמש במצלמות בעלות חשיפה אוטומטית וצמצם אוטומטי.
21. מערכת מצלמות הטמ"ס תאפשר צילום בחשיכה.
22. מהירות הצילום לא תהיה פחותה מ-25 FPS.
23. המצלמות לא יכוונו ישירות למקור אור בהיר כגון חלונות וגופי תאורה.
24. המצלמות בפתח הכניסה ובתוך העסק יאפשרו זיהוי תווי פנים של אדם.
25. המצלמות החיצוניות יזהו ברמה ברורה דמות אדם (אין חובת זיהוי תווי פנים).
	* 1. **הקלטה**
26. ההקלטה תישמר למשך 14 יום לפחות ממועד צילומה.
27. ההקלטה תתבצע ברזולוציה של 1.3 מגה פיקסל לפחות או שווה ערך.
28. מערכת ההקלטה תאפשר הוצאת קבצים למדיה מגנטית נתיקה (CD,DISK ON KEY, DVD).
29. למערכת ההקלטה יחובר מסך המאפשר צפייה בהקלטה.
	1. **תאורה**
		1. בשעות החשיכה, תופעל מחוץ לעסק תאורה אשר תאיר את ההיקף החיצוני של העסק, דרכי הגישה אליו ואת היציאות מהעסק.
		2. התאורה החיצונית תהיה תקינה בכל עת.
	2. **הקלה**
		1. עסק שאינו מחזיק סמים מסוכנים יהיה פטור מתנאי פריט זה. יש להציג מסמך מהרוקח המחוזי המאשר שאין בעסק סמים מסוכנים.
	3. **העברת כספים**
		1. העברת כספים מהעסק תתבצע כדלהלן:
30. עד 50,000 ₪ - שני אנשים ושבירת שיגרה.
31. מ- 50,000 ₪ ומעלה - באמצעות עסק של בלדרות מאובטחת המחזיק ברישיון עסק לפי פריט 8.3א' לצו רישוי עסקים.
	1. **דיווחים, הצהרות ואחזקת מסמכים**
		1. **דיווחים והצהרות**
32. הצהרה בדבר כמות הסמים הקיימת בעסק, אם ישנם כאלה.
33. דיווח על תקינות מערכת האזעקה - אחת לשנה.
	1. **חובת אחזקת מידע ומסמכים**
		1. אישור כי בעסק מותקנת כספת העומדת בדרישות המפורטות בנספח א'.
		2. אישור כי בעסק מותקן חדר לאחסון סמים מסוכנים העומד בדרישות המפורטות בנספח ב'.
		3. תכנית שתפרט את אמצעי האבטחה הפיזיים והאלקטרוניים שיוצבו בעסק עפ"י נספח ג'.
		4. רשומת מועסקים אשר תכלול את פרטיהם האישיים של העובדים בעסק: שמות העובדים, מספרי תעודות הזהות שלהם, כתובות המגורים שלהם ודרכי תקשורת איתם.
		5. אישור טכנאי/מתקין מוסמך כי מערכת האזעקה שהותקנה בעסק עומדת בדרישות התקן הישראלי 1337 חלק 2 "מערכות אזעקה לגילוי פריצות - הוראות התקנה בבתי עסק וחציריהם".
		6. שמירת ההקלטות מכל מצלמות הטמ"ס כמפורט בפרק "טמ"ס" לעיל.
		7. אישור חיבור למוקד בקרה אלקטרוני המחזיק ברישיון עסק לפי פריט 9.4 בצו רישוי עסקים.
	2. **מסירת תנאים**

מוסר התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם דרגה תפקיד חתימה

מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם מס' זהות חתימה

תאריך: \_\_\_\_\_\_\_\_\_/\_\_\_\_\_/\_\_\_\_\_.

**נספח א' - מפרט כספת לאחסון סמים 40.10**

1. **יצרן/ספק הכספת יצהיר שהכספת עומדת בתנאי המפרט הבא:**
	1. **משקל הכספת**-משקלה לא יפחת מ- 150 ק"ג.
	2. **חומרים ומבנה**
2. דפנות הכספת, לרבות הדלת יבוצעו כדלקמן:
	* + פח חיצוני בעובי 5 מ"מ.
		+ סה"כ עובי כולל של הדלת לא יפחת מ- 16 מ"מ.
		+ בין הפחים תהיה יציקת בטון ב' - 400.
3. בגוף הכספת תיבנה מדרגה מבוטנת אשר תמנע את דחיפת הדלת פנימה.
4. בית הבריחים יהיה מובנה בגוף הכספת.
5. הרווח בין הדלת והמשקוף לא יעלה על 1 מ"מ.
6. פני המשקוף והדלת יהיו במישור אחד או שהדלת תהיה משוקעת.
7. הצירים יהיו חרוטים ומרותכים לדלת ולמשקוף, קוטר הציר יהיה 25-30 מ"מ (בהתאם לממדי הדלת ומשקלה).
	1. **בריחים ונעילה**
8. בכספת יותקן מנגנון בריחים המונה לפחות ארבעה בריחים קבועים וארבעה בריחים נעים ע"י ידית הפעלה.
9. קוטר הבריחים לא יפחת מ- 30 מ"מ.
10. יותקן מנעול צרופים ומנעול כפול שיניים בעל תו תקן.
11. המנעולים יורכבו על דופן הדלת על גבי פלטת פלדה בעובי 5 מ"מ שתרותך לדופן הפנימית של הדלת.
12. המרחק בין שני המנעולים לא יפחת מ- 20 ס"מ.
13. **עיגון הכספת**
14. עיגון לרצפה בעובי של לפחות 10 ס"מ מבטון מזויין ב' - 300.
15. העיגון לרצפת הבטון יבוצע באמצעות 4 עוגני חץ או 4 ברגים ג'מבו (עוגן) בקוטר 12 מ"מ ובאורך 16 ס"מ לפחות.
16. הכספת עומדת במפרט לעיל:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם פרטי ושם משפחה יצרן / ספק ת.ז. חתימה

**נספח ב' - מפרט חדר ייעודי לאחסון סמים מסוכנים בבתי מרקחת**

1. **כללי**

 סמים מסוכנים בכמות שמעל הכמות המינימאלית יאוחסנו בכספת כאמור לעיל בנספח א'. הכספת תימצא בתוך חדר ייעודי לאחסון סמים או לחילופין בתוך גומחת בטון (פילר).

1. **מבנה החדר יענה לדרישות המפורטות לעיל**
2. מבנה שיתאים בגודלו לאחסון הסמים המסוכנים, אך לא פחות מ- 2X2X2 מטר.
3. הקירות, התקרה והרצפה ייבנו מבטון מזויין ב-300 לפחות ובעובי 20 ס"מ או מבלוק בטון בעובי 20 ס"מ ממולא בבטון ב-300. במקום בו התקרה אינה עשויה מבטון, יש לחפות אותה בלוח פלדה בעובי 3 מ"מ לפחות.
4. במידה והקירות במקום הינם קירות גבס ולא ניתן לבצע אמור בסעיף ב' על פי חוות דעת מהנדס בניין/הנדסאי בניין, ניתן לחפות את כל קירות הגבס והתקרה בלוח פלדה 3 מ"מ לפחות מרצפה ועד תקרה בחפיפה.
5. לחדר תהיה כניסה אחת בלבד ובה דלת העומדת כנגד פריצה קרה על פי תו תקן.

החדר הייעודי / גומחת הבטון עומד במפרט לעיל:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 שם פרטי ושם משפחה יצרן / ספק ת.ז. חתימה

**‏‏‏נספח ג' - נתונים כללים על העסק (יירשם ע"י בעל/מנהל העסק)**

שם העסק: \_\_\_\_\_\_\_\_\_\_ מספר עובדים\_\_\_\_\_\_\_\_ ח.פ/ע.מ\_\_\_\_\_\_\_\_\_

טלפון בעסק: \_\_\_\_\_\_\_\_\_\_\_\_ מספר פקס'\_\_\_\_\_\_\_\_\_\_\_

|  |
| --- |
| נתונים כלליים של העסק |
| כללי | שם | משפחה | טלפון | פלאפון |
| בעל העסק |  |  |  |  |
| מנהל העסק |  |  |  |  |
| מהות/ייעוד העסק |  |
|  |
| תיאור כללי של העסק |  |
|  |
|  |
| גודל העסק |  |
| קיבולת קהל מקסימלית |  |
| מספר טלפונים בעלי תפקידים בעסק |
| בעל העסק |  |  |  |  |
| מנהל העסק |  |  |  |  |
| אחראי משמרת |  |  |  |  |
| קב"ט/אחראי ביטחון/נאמן ביטחון/ חברת אבטחה |  |  |  |  |
| אמצעי מיגון ואבטחה בעסק |
| סוג המיגון | קיים | לא קיים | חלקי | הערות |
| אבטחה פיזית וחמושה (מאבטחים/בודקים) |  |  |  |  |
| גדר היקפית |  |  |  |  |
| מוקד בקרה |  |  |  |  |
| מערכת אזעקה וחיבור למוקדמצלמות/מערכת טמ"ס/כספת |  |  |  |  |

**פרק 4 - משרד הבריאות**

* 1. **הוראות חוק הנוגעות לעניין**
		1. פקודת הרוקחים [נוסח חדש], התשמ"א-1981 (להלן - פקודת הרוקחים).
		2. צו הרוקחים (סיווג רעלים, רישומם והחזקתם), התשל"ג-1972.
		3. תקנות הרוקחים (חדרי תרופות), התשנ"א-1991.
		4. תקנות הרוקחים (תנאי פתיחה וניהול של בתי מרקחת וחדרי תרופות), התשמ"ב-1982.
		5. תקנות בריאות העם (איכותם התברואתית של מי שתייה ומתקני מי שתייה), התשע"ג-2013.
		6. תקנות בריאות העם (התקנת מכשיר מונע זרימת מים חוזרת), התשנ"ב-1992.
		7. הוראות למתקני תברואה (הל"ת), התשס"ז-2007.
		8. [כללי תאגידי מים וביוב, תשע"ד-2014.](file:///C%3A/Users/RonitK.TEHILA/AppData/Local/Microsoft/Windows/Temporary%20Internet%20Files/Content.Outlook/M16C4EA5/%D7%9B%D7%9C%D7%9C%D7%99%20%D7%AA%D7%90%D7%92%D7%99%D7%93%D7%99%20%D7%9E%D7%99%D7%9D%20%D7%95%D7%91%D7%99%D7%95%D7%91%20%D7%94%D7%AA%D7%A9%D7%A2%22%D7%93-2014)
		9. תקנות בריאות העם (מערכות בריכה למי שתייה), התשמ"ג-1983.
		10. פקודת בריאות העם, 1940.
	2. **הגדרות**

בפרק זה -

* + 1. **ביב** - צנרת הביוב המתחילה בתא הבקרה הראשון שמחוץ לבניין ומעבירה את השפכים מנקז הבניין לביב ציבורי, או למערכת סילוק שפכים פרטית.
		2. **ביוב** - מערכת סילוק שפכים הכוללת קולטנים, ביבים, תאי בקרה ומתקני טיהור לשפכים.
		3. **בית מסחר לתרופות** - עסק המנוהל בידי רוקח אחראי שאישר המנהל לעניין זה, והמשמש לאחסון, למכירה סיטונאית או לחלוקה סיטונאית של תכשירים או של חומרי גלם לייצור תכשירים.
		4. **בית מרקחת** - עסק וכל מקום המשמש לרקיחה, למכירה קמעונאית או לחלוקה

קמעונאית של תכשירים, המסור לניהולו המקצועי ולפיקוחו של רוקח אחראי

כאמור בסעיף 10(א) לפקודת הרוקחים.

* + 1. **בריכה** - מבנה המיועד לאגירה, לוויסות ולאספקת מי שתייה.
		2. **הל"ת** - הוראות למתקני תברואה, התשס"ז-2007.
		3. **המנהל** - המנהל הכללי של משרד הבריאות (בפרק זה - המשרד), או מי שהמנהל

הסמיכו לעניין תקנות אלה, כולן או מקצתן;

* + 1. **ייצור** - לרבות מיזוג, ערבוב, הרכבה, זיקוק, עיבוד, שינוי צורה והפעלת כל תהליך

כימי או פיזי להכנת תכשיר או אריזתו של תכשיר וכן לרבות ייצור חלקי, פירוק אצוות, אריזה ותיווי מחדש, בקרה ושחרור אצוות וכן ייצור לייצוא בלבד, למעט פעילותו של יבואן העוסק בשחרור אצוות.

* + 1. **מז"ח** - מכשיר מונע זרימה חוזרת.
		2. **מי שתייה** - כהגדרתם בסעיף 52א לפקודת בריאות העם, 1940.
		3. **מערכת אספקת מים, מתקן הפקה** - כהגדרתם בתקנות מי שתייה.
		4. **ניקוי** - פעולה של סילוק כל זיהום הנראה לעין, הניתן למישוש או הנותן ריח.
		5. **סמי מרפא** - מוצר כימי, תכשיר רוקחות, תרופה, תרכיב, נסיוב, וכל מצרך או חומר

אחריםלשימוש ברפואה.

* + 1. **עוזר רוקח** - מי שקיבל רישיון לפי סעיפים 5 או 6 לפקודת הרוקחים.
		2. **רופא מחוזי** - כהגדרתו בפקודת בריאות העם, 1940.
		3. **רוקח אחראי בבית מרקחת** - רוקח מורשה שהוא בעל ניסיון ברוקחות תקופה של שנתיים לפחות אחרי קבלת הדיפלומה שהמנהל אישרו כאמור בסעיף 10(א) לפקודת הרוקחים.
		4. **רוקח מורשה** - רוקח בעל רישיון לפי סעיפים 2 עד 4 לפקודת הרוקחים.
		5. **רעל** - כהגדרתו בחוק החומרים המסוכנים, התשנ"ג-1993.
		6. **רעל רפואי** - כל חומר מן החומרים המפורטים בתוספת הראשונה לפקודת הרוקחים,

ביןבצורתו הפשוטה, ובין מעורב או ממוזר בחומרים אחרים, למעט כשהוא

בתכשיר בלא מרשם.

* + 1. **רשות בריאות** - כהגדרתה בסעיף 52א לפקודת בריאות העם, 1940.
		2. **שיווק** - מכירה, אספקה, יבוא, יצוא או העברת בעלות או החזקה בדרך אחרת.
		3. **תכשיר** - כל צורה של סמי מרפא שעברו תהליך של עיבוד, לרבות תכשיר רפואי

ותכשיר מזון רפואי.

* + 1. **תכשיר בלא מרשם** - תכשיר רשום ששיווקו אינו מותנה במרשם רופא.
		2. **תכשיר מזון רפואי** -תכשיר בעל ערך תזונתי, שאינו מיועד להזרקה תוך ורידית.
		3. **תקנות מי שתייה** - תקנות בריאות העם (איכותם התברואית של מי שתייה ומתקני מי

שתייה, התשנ"ג-2013.

* 1. **תנאים מוקדמים**
		1. לבקשה לרישיון יצורפו המסמכים הבאים, בנוסף לכל מסמך הנדרש לפי כל דין:
1. תכנית אדריכלית וסניטרית שתכלול:
2. תרשים סביבה בקנה מידה 1:2500 ותכנית מגרש בקנה מידה 1:250. בתכניות יש לציין:
3. גבולות השטחים המיועדים לעסק: אחסון, טיפול בפסולת, בריכות אגירת מים, תחנות שאיבת שפכים, מתקני מיזוג אוויר, אזורי פריקה וטעינה של משאיות וחנייתן.
4. מערכות אספקת מים (מי שתייה, כיבוי אש, השקיה ועוד) - צינורות, אבזרי מים, כולל אבזרים למניעת זרימת מים חוזרת.
5. סימון הזנות מים לצרכים שונים: סניטרית, לכיבוי אש או לצרכנים אחרים כגון תהליכי ייצור, מתקני מיזוג אוויר, דישון, רחיצה מכוניות וכו'.
6. מערכת סילוק שפכים (קולטנים, ביב בניין, תחנות שאיבת שפכים ומתקני טיפול שפכים).
7. נקודות חיבור לתשתיות עירוניות/אזוריות: מערכות אספקת מים, סילוק שפכים וניקוז מי גשם.
8. תכנית בקנה מידה 1:100 בה תצוין:
9. תנוחה וחתך של העסק.
10. רוחבו, אורכו, גובהו, וייעודו של כל חדר מחדרי העסק, לרבות: אזורי האחסון, מתקני קירור, השירותים הסניטרים לעובדים, אזורי אחסון לחומרים וכלי ניקוי, בריכות אגירת מים, מיקום מתקני מיזוג אוויר, וכו'.
11. מיקומם ומידותיהם הפנימיות של כל פתחי האיוורור, ואם האוורור מכני - המתקנים וההספקים שלהם.
12. סימון ציפוי הקירות, גובה הציפוי וצבעו על גווניו.
13. סימון כל הקבועות הסניטריות, האבזרים, צינורות אספקת המים וצינורות השפכים, בציון קוטרם, שיפועם ואופן סילוק השפכים, לרבות מערכות אספקת מים (מי שתייה, כיבוי אש, השקיה ועוד), ואבזרים למניעת זרימת מים חוזרת;
14. סימון מתקני החסנת האשפה ונפחם.
15. סידור הציוד והריהוט בתוך העסק.
16. פרשה טכנית שתכלול חישובי שטחים וחלוקת סידורים תברואיים וכמותם, כפי שמפורט בהוראות למתקני תברואה (הל"ת).
	* 1. לבקשה לחידוש רישיון יצרף בעל העסק את המסמכים הבאים:
17. הצהרת בעל עסק שלא נערכו שינויים ממועד הגשת הבקשה הקודמת לרישיון או חידושו.
18. דוחות מתקין מוסמך על התקנה ובדיקה של אבזרים למניעת זרימת מים חוזרת (בפרק זה - מז"ח).
	* 1. בעל העסק חייב לקיים את הדרישות של משרד הבריאות המפורטות ב"תדריך והנחיות למבקש אישור למכירת תכשיר בלא מרשם 2004" http:/www.health.gov.il/hozer/DR 55.pdf .
		2. שטחו של בית מרקחת, למעט השטח המוקצה לשירותים, לא יפחת מ-60 מ"ר ויהיו בו חדר קבלת קהל, מעבדה ומחסן.
		3. השטח המזערי של חדרי בית מרקחת יהיה:
19. חדר קבלת קהל 30 מ"ר
20. מעבדה 12 מ"ר
21. מחסן 18 מ"ר
	1. **דיווח**
		1. אחת לשנה, בתום השנה האזרחית, יעביר הרוקח האחראי של בית המרקחת לרוקח המחוזי במשרד הבריאות את רשימת הרוקחים ועוזרי רוקח העובדים בבית המרקחת.
		2. חל שינוי בצוות הרוקחים או עוזרי הרוקח, יודיע על כך הרוקח האחראי בכתב לרוקח המחוזי במשרד הבריאות, בתוך שבעה ימים ממועד השינוי.
		3. בעל העסק ישמור את האישורים והמסמכים כלהלן לתקופה של חמש שנים, ויעבירם לרשות הבריאות לפי דרישה:
22. אישור התקנת מז"ח כאמור בסעיף 4.5.3.(1ג).
23. אישור בדבר ביצוע ניקוי וחיטוי מאגרי מי שתייה ואוגרי מים חמים כאמור בסעיף 4.5.4.
	1. **מי שתייה**
		1. לעסק יסופקו מי שתייה על-ידי חיבור למערכת אספקת מים או למתקן הפקה, שאושרו על-ידי רשות הבריאות בלבד.
		2. בעל העסק אחראי בכל עת לכך, שהמים המסופקים בגבולות הנכס הינם באיכות הנדרשת לפי תקנות מי שתייה. חובה לספק מים קרים ומים חמים.
		3. מערכות המים בעסק יתוכננו, יוקמו, יופעלו ויתוחזקו בהתאם לדרישות המפורטות להלן:
24. חלק ה'1 לפקודת בריאות העם, 1940:
25. [תקנות בריאות העם (איכותם התברואית של מי-שתייה ומתקני מי שתייה) התשע"ג-2013](http://www.health.gov.il/LegislationLibrary/Briut47.pdf).
26. [תקנות בריאות העם (מערכות בריכה למי שתייה), התשמ"ג-1983](http://www.health.gov.il/LegislationLibrary/Briut47.pdf).
27. [תקנות בריאות העם (התקנת מכשיר מונע זרימת מים חוזרת), התשנ"ב-1992](http://www.health.gov.il/LegislationLibrary/Briut31.pdf).
28. [הוראות למתקני תברואה (הל"ת) - פרק 2: אספקת מים.](http://www.moin.gov.il/SubjectDocuments/Mta06.pdf)
29. תקנים:
30. תקן ישראלי ת"י 1205.1: התקנת מתקני תברואה ובדיקתם.
31. מערכות שרברבות: מערכות אספקת מים קרים וחמים (בפרק זה - תקן ישראלי ת"י 1205).
32. תקן ישראלי ת"י 1525, חלק 2 - תחזוקת בניינים: בניינים.
33. מגורים וסביבתם הקרובה - מערכות שירות (בפרק זה - ת"י 1525).
34. תקן ישראל ת"י 5452 - בדיקת מוצרים הבאים במגע עם מי שתייה.
35. הנחיות משרד הבריאות:
36. הנחיות משרד הבריאות לניקוי וחיטוי מערכות אספקת מים [http://www.health.gov.il/hozer/bz22 2013.pdf](http://www.health.gov.il/hozer/bz22%202013.pdf).
37. הנחיות משרד הבריאות למניעת התרבות חיידקי לגיונלה במערכות מים (פברואר 2011),http://www.health.gov.il/Subjects/Environmental\_Health/Documents/BSV\_liguner02\_07.pdf.
38. הנחיות משרד הבריאות לדיגום מים, מרץ 2010 <http://www.health.gov.il/hozer/bsv_140310.pdf>.
39. הנחיות לתפעול, תחזוקה וניטור מתקן טיפול במי שתייה <http://www.health.gov.il/hozer/bsv_110911.pdf>.
	* 1. בעל העסק יבצע ניקוי וחיטוי במערכת אספקת מים, לרבות בריכה, כמפורט בתקנות מי שתייה, תקנות מערכות בריכה, ובהנחיות לניקוי וחיטוי מערכות אספקת מים.
		2. בעל העסק יתקין מערכת חיטוי משלימה להבטחת רמת חיטוי נאותה, אם דרש זאת המנהל, ובהתאם להנחיותיו.
		3. בעסק בו מותקנים מערכות ערפול, מזרקות או מגדלי קירור, יבצע בעל העסק בדיקות לגילוי חיידקי ליגיונלה, בהתאם להנחיות למניעת התרבות חיידקי לגיונלה במערכות מים.
		4. בעל העסק יהיה אחראי לכך שבכל עת תתקיים בעסק הפרדה מוחלטת בין מערכת אספקת מי שתייה ובין מערכת אספקת מים לתהליכי עבודה, ייצור ושימושים אחרים, כגון: כיבוי אש, גינון וכו.
		5. בכל מקרה בו לא ניתן ליצור הפרדה בין מערכות המים כאמור לעיל, בנקודת החיבור בין שתי המערכות, יותקן מכשיר מונע זרימה חוזרת, לפי הל"ת, תקנות בריאות העם (התקנות מכשיר מונע זרימת מים חוזרת) והנחיות משרד הבריאות.
		6. בעל העסק יבטיח את תחלופת המים בבריכה כך, שכל נפח המכל יוחלף במים טריים לפחות פעם בשלושה  ימים.
	1. **שפכים**
		1. שפכי העסק יסולקו אך ורק דרך מערכת סילוק שפכים, אשר תחובר למערכת ביוב מרכזית באישור הרשות המקומית. כל פתרון אחר חייב לקבל את אישור משרד הבריאות.
		2. מערכות סילוק שפכים בעסק יותקנו, יופעלו ויתוחזקו בהתאם לתקנים ולהנחיות המפורטים להלן.
40. הוראות למתקני תברואה (הל"ת) - פרקים 5, 4 (בפרק 4 - מערכת נקזים ואוורים בבניין, בפרק 5 להל"ת - ביב הבניין).
41. תקן ישראלי ת"י 1205.3: התקנת מתקני תברואה ובדיקתם - קבועות שרברבות ואבזריהם.
42. תקן ישראלי ת"י 1205.4: התקנת מתקני תברואה ובדיקתם - ביוב הבניין ותיעול הבניין.
43. הנחיות משרד הבריאות לתכנון והפעלת תחנות שאיבה לשפכים, התשס"ח-2008.
	* 1. קולטנים וקווי איסוף שפכים לא יעברו מתחת לתקרה של עסקי מזון, בריכות או מאגרי מי שתייה.
		2. מערכת סילוק שפכים של העסק תחובר למפריד שומן. מפריד שומן כאמור יותקן בהתאם להוראות המנהל.
		3. בעל העסק ידאג לכך שסתימה במערכת הביוב הציבורית לא תגרום להצפה בעסק, וינקוט לצורך כך בכל האמצעים הדרושים.
		4. בכל מקרה של גלישה או הצפה של שפכים בתחום העסק, בעל העסק יסגור מיידית את העסק, ידווח על כך לרשות הבריאות, ויפעל לניקוי וחיטוי העסק.
	1. **סידורים תברואיים בשירותים**
		1. מספר השירותים ומתקני התברואה יחושב לפי פרק 3 להוראות למתקני תברואה (הל"ת):
44. יוצבו שלטים בולטים המכוונים לשירותים.
45. ליד הכיורים יוצב ציוד לסבון נוזלי, מגבות נייר ומכלים לאיסוף אשפה.
46. יבוצעו פעולות ניקיון שוטף בכל שעות פתיחת העסק למבקרים.
	1. **פסולת**
		1. פתרון סילוק פסולת יהיה תואם לחלק ו' לתקנות התכנון והבנייה (בקשה להיתר, תנאיו ואגרות), התשכ"ח-2008 - "אצירת אשפה וסילוקה מבניין", וימנע מטרדים סביבתיים ובריאותיים.
		2. בעל העסק יציב מכלי קיבול לאיסוף פסולת מוצקה, בכמות ובמקומות המבטיחים ניקיון להנחת דעתו של המנהל.
		3. מכלים להחסנת פסולת:
47. המכלים יוצבו בחצר העסק, או בחדר מיוחד המיועד למטרה זו בלבד.
48. המכלים יהיו בעלי נפח קיבול המבטיח את אחסנת כל הפסולת המוצקה הנוצרת מהעסק.
49. המכלים יהיו שלמים, תקינים ובעלי מכסים למניעת חדירת מזיקים לתוכם.
	* 1. בעל העסק ישמור על מצב תברואי תקין בחדר האשפה.
	1. **שונות**
		1. בעל העסק אחראי לכך שמערכות שרברבות יתוחזקו באופן שוטף, כדי למנוע נזק בריאותי ומטרדים סביבתיים.
		2. בעל העסק יהיה אחראי על התחזוקה השוטפת של מערכות שרברבות.
	2. **סידורים תברואיים מינימליים**
		1. מספר השירותים ומתקני התברואה יחושב לפי פרק 3 להל"ת.
		2. יוצבו שלטים בולטים המכוונים לשירותים.
		3. ליד הכיורים יוצב ציוד לסבון נוזלי, מגבות נייר ומכלים לאיסוף אשפה.
		4. יבוצעו פעולות ניקיון שוטף בכל שעות פתיחת העסק למבקרים.

**פרק 5 - הרשות הארצית לכבאות והצלה**

**בית מרקחת ששטחו עד 200 מ"ר ועונה על תנאי "אישור על יסוד תצהיר" בהתאם לצו רישוי עסקים (עסקים טעוני רישוי), התשע"ג-2013**

* 1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012, והתקנות על פיו.
		2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970, בטיחות אש בבניינים.
		3. חוק רישוי עסקים התשכ"ח-1968 (להלן - החוק), והתקנות על פיו.
	2. **הגדרות**
		1. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
1. מניעת דליקות והתפשטותן.
2. כיבוי דליקות, צמצום נזקיהן והקלת פעולות לכיבוי דליקות.
3. מילוט וחילוץ לכודים והקלת פעולות למילוטם ולחילוצם.
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
	* 1. **"ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
		2. "**תקן ישראלי (ת"י)**" - תקן ישראלי רשמי או תקן ישראלי כמשמעותו בחוק התקנים.
		3. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מטלטלים | תחזוקאי או מבקר מטפים מורשה בהתאם לתקן ישראלי ת"י 129 חלק 1 מטפים מטלטלים - תחזוקה. |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |

* 1. **כללי**
		1. מפרט זה מתייחס לדרישות סידורי בטיחות האש הבסיסיות והחיוניות לצמצום הסכנה לחיים ולרכוש באירוע כבאות והצלה, וביצועו אינו מבטיח מניעת דליקות ונזקיהן. בעל העסק יפעיל את העסק בכל עת, תוך נקיטה והתקנת סידורי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, ממספר השוהים בו, ממיקומו, משטחו ולפי כל דין, ולכל הפחות לפי מפרט זה.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיפים 5.3.1 ו-5.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה, לצורך קבלת היתר בנייה, או ההוראות לעניין המשך אכלוס הנכס, ובכל מקום בו ישנה התייחסות במפרט לדרישות הנוגעות לבטיחות אש בעסק, הן יבואו בנוסף לדרישות תקנות אלו.
		4. לא התקיימו בעסק דיני התכנון והבנייה, חובה ליידע על כך את רשות הכבאות, ועשויות לחול לגביו דרישות נוספות בהתאם לקביעת נותן האישור, עד להסדרת עמידתו בהוראות דיני התכנון והבנייה.
		5. הפניות במפרט לתקן ישראלי (ת"י) מחייבות כי תתקיים התאמה מלאה בין מבנה העסק, תכולתו וסידורי בטיחות אש והצלה בו, לבין הדרישות הקבועות בתקן; ובעל העסק, או מי מטעמו שמונה לעסוק בתחום זה, מחויב להכיר את דרישות התקן ולוודא כי תתקיים התאמה מלאה של העסק כנדרש.
		6. הדרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים בעסק, העומדים בסתירה להוראות המפרט ולתנאי הרישיון.
		7. תחזוקת סידורי בטיחות אש והצלה:
1. סידורי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
2. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן, ואם ניתנו הוראות נוספות על ידי נותן האישור - בהתאם להוראות אלו.
	* 1. תיקון הוראות הנציב אליהן מפנה מפרט זה, יחול על העסק בהתאם להוראות סעיף 7ג4 לחוק.
	1. **שילוט**
		1. בעסק יותקנו שלטים שבהם נכתב "יציאה" מעל פתחי העסק ובמקומות בהם כיוון היציאה מהעסק לא נראה באופן ברור.
		2. הכיתוב על השלטים יהיה בגוון לבן על גבי רקע ירוק; גובה האותיות יהיה 15 סנטימטרים לפחות ועוביים יהיה 15 מילימטרים לפחות. המרווח בין האותיות יהיה לפחות 1 סנטימטר.
		3. לשלטים תותקן תאורה מרשת החשמל של הבניין וממקור חשמל עצמאי המבוסס על סוללות נטענות המאפשרות זמן תאורה של 60 דקות; גוף התאורה יתאים לתקן ישראלי ת"י 20, חלק 2.22 מנורות: דרישות מיוחדות - מנורות לתאורת חירום, והוא יופעל בעת הפסקת חשמל או נפילה במתח רשת החשמל.
	2. **תאורת חרום**
		1. בעסק ששטחו 150 מ"ר ומעלה תותקן תאורת חירום.
		2. תאורת החירום תתבסס על גופי תאורה עצמאיים הניזונים מסוללות נטענות או מערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חרום יהיו מוזנים משני מעגלי הזנה נפרדים המוזנים ממערכות נפרדות. גופי תאורת החירום יתאימו לתקן ישראלי ת"י 20, חלק 2.22 מנורות: דרישות מיוחדות - מנורות לתאורת חירום.
	3. **ציוד כיבוי**
		1. בעסק ששטחו עד 200 מ"ר, יותקן גלגלון כיבוי אש עם זרנוק בקוטר "3/4 עם מזנק צמוד, כך שייתן מענה לכיסוי כל שטח העסק. תשתית הצינורות לגלגלון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
		2. בעסק ששטחו עד 200 מ"ר יוצב מטפה כיבוי מסוג אבקה יבשה במשקל של 6 ק"ג בקרבת לוח החשמל.
		3. בדיקת מטפי הכיבוי ותחזוקתם תעשה לפי האמור בתקן ישראלי ת"י 129, חלק 1 מטפים מיטלטלים - תחזוקה.
		4. ציוד הכיבוי יהיה נגיש וזמין ויוחזק במצב תקין בכל עת.
	4. **מערכת החשמל**
		1. מערכת החשמל המותקנת במקום תתוכנן ותבוצע בהתאמה לחוק החשמל התשי"ד-1954 (להלן - חוק החשמל) ותקנותיו.
		2. על גבי לוח חשמל יותקן שלט פולט אור שבו ייכתב "חשמל, לא לכבות במים".
		3. מערכת החשמל תיבדק אחת לחמש שנים.
	5. **אישורים**
		1. בעל העסק ישמור בשטח העסק בכל עת את המסמכים המפורטים להלן, ויציגם או ימסרם לאדם המוסמך לבדוק עמידת העסק בדרישות לעיל:
3. אישור גורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129 חלק 1, מטפים מיטלטלים: תחזוקה, ונמצאו תקינים.
4. אישור גורם מוסמך כי מערכת החשמל המותקנת במקום, נבדקה ונמצאה תקינה בהתאמה לחוק החשמל ותקנותיו, כולל תאורות החירום המותקנות במקום. על האישור לכלול התייחסות למיקום מפסק חשמל ראשי לשעת חירום (אם קיים) לתקינותו וכן טבלה המפרטת את מיקום לוחות החשמל, מספרם ואת גודל האמפר של כל לוח.
	1. **נספחים**
		1. את פרסומי הרשות הארצית לכבאות והצלה כולל תיקיית טפסים אחידים לאישורים ניתן למצוא באתר הרשות הארצית לכבאות והצלה ולהורידם ממנו.

**פרק 6 - הרשות הארצית לכבאות והצלה**

**בית מרקחת**

* 1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012.
		2. חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970.
	2. **הגדרות**

בפרק זה -

* + 1. **אגף אש** -חלק מבניין המופרד מחלקי הבניין האחרים באמצעות אלמנטים עמידי אש כמפורט בתקנות התכנון והבנייה.
		2. **אמצעי בטיחות אש והצלה** - אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
1. מניעת דלקות והתפשטותן.
2. כיבוי דלקות, צמצום נזקיהן והקלת פעולות לכיבוי דלקות.
3. מילוט וחילוץ לכודים, והקלת פעולות למילוטם ולחילוצם.
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
	* 1. **גורם מוסמך** - אחד מאלה:
7. מעבדה שהוסמכה על-ידי הרשות הלאומית להסמכת מעבדות, על-פי חוק הרשות הלאומית להסמכת מעבדות, התשנ"ז-1997, בתחומים ובסוגי בדיקות שלגביהם נדרש האישור.
8. מי שיש לו תו תקן לתחזוקת מערכת בתחום שלגביו נדרש האישור.
	* 1. **גז או גפ"מ** - גז פחמימני מעובה כמשמעותו בתקן ישראלי ת"י 158 מתקנים לגזים פחמימניים מעובים (גפ"מ).
		2. **גישה למוצא בטוח (Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בעסק, וסופו בכניסה למוצא בטוח או מחוץ לעסק או בדלת יציאה חיצונית.
		3. **דלת אש** - כמשמעותה בתקן ישראלי ת"י 1212 דלתות אש - עמידות אש.
		4. **דרך מוצא (Means of Egress)** - נתיב יציאה מעסק הפנוי ממכשולים, והכולל אחד או יותר ממרכיבים אלה:
9. גישה למוצא בטוח.
10. מוצא בטוח.
11. יציאה.
	* 1. **הנדסאי** -הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, אשר עוסק בתחום ובסוג בדיקות שלגביהם נדרש האישור.
		2. "**חומר לא דליק**" - כמשמעותו בתקן ישראלי ת"י 755 סיווג בשרפה של מוצרי בנייה ואלמנטי בניין - שיטות בדיקה וסיווג לפי תוצאות הבדיקה.
		3. **חומר ציפוי וגימור** - חומר המשמש לציפוי, כיסוי או חיפוי, לרבות: טפטים, ציפוי עץ, שטחים, פרקט, תקרות עץ, בד או PVC.
		4. **חוק הרשות הארצית לכבאות והצלה** -חוק הרשות הארצית לכבאות והצלה, התשע"ב-2012.
		5. **חוק התקנים** - חוק התקנים, התשי"ג-1953.
		6. **ידית בהלה** - דלת בעלת מנגנון בהלה, המקיים את הדרישות המנויות בסעיף 3.2.1.21 (ב) לחלק ג' לתקנות התכנון והבנייה.
		7. **יציאה (Exit Discharge)** - חלק מדרך מוצא, שתחילתה בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
		8. **מהנדס** - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
		9. **מוצא בטוח (Exit)** - חלק מדרך מוצא, המופרד משאר חלקי העסק על-ידי אלמנטים עמידי אש ודלתות אש, והמוביל אל היציאה או אל מחוץ לעסק.
		10. **נותן אישור** -לעניין פרק זה, עובד רשות הכבאות וההצלה, שהוסמך לכך על-ידי השר לביטחון פנים.
		11. **ציוד כיבוי** -ציוד, מתקנים וחומרים המשמשים לכיבוי דלקות ולמניעתן.
		12. **רשות הכבאות והצלה** -הרשות הארצית לכבאות והצלה שהוקמה בחוק הרשות הארצית לכבאות והצלה.
		13. **תעודת בדיקה** -תעודת בדיקה בדבר התאמה לתקן שניתנה לפי סעיף 12 לחוק התקנים.
		14. **תקן ישראלי (ת"י)** - תקן ישראלי רשמי, או תקן ישראלי כמשמעותו בחוק התקנים.
		15. **תקנות התכנון והבנייה** -תקנות התכנון והבנייה (בקשה להיתר, תנאיו ואגרות), התש"ל-1970.
	1. **תנאים מוקדמים**
		1. לבקשה לרישיון עסק או להיתר זמני (להלן - בקשה) יצורפו המסמכים המנויים להלן:
12. אפיון רשת המים המזינה את העסק, לפי הטופס שבנספח "בדיקת אופיין רשת מים למבנה על פי נוהל 529", לאחר שנחתם על ידי אחד מאלה:
13. מהנדס.
14. הנדסאי.
15. גורם מוסמך.
16. נספח תיאור אמצעים לבטיחות אש, כאמור בתקנה 11א לתקנות התכנון והבנייה. דרישה זו לא תחול על עסק ששטחו הכולל אינו עולה על 100 מ"ר, ושאינו מיועד להכיל מעל 50 איש או לאחסון חומרים מסוכנים.
17. ניתן להגיש העתק מנספח תיאור אמצעים לבטיחות אש שצורף לבקשה להיתר בנייה, ובלבד שיצורפו אליו כל אלה:
18. העתק מהיתר הבנייה.
19. הצהרה בחתימת ידו של המבקש, לפיה לא נעשה שינוי פנימי או שינוי בשימוש של הבניין המשמש את העסק, כולו או מקצתו, מיום הכנת הנספח האמור.
	1. **רישום ודיווח**
		1. בעל העסק יודיע לנותן האישור על כוונה לניתוק יזום של מערכות כיבוי אש על-ידו, וזאת לכל הפחות שבעה ימים לפני היום בו מתוכנן הניתוק; לעניין סעיף זה, "מערכת כיבוי אש" - אחת מהמערכות הבאות, אם קיימת חובה להתקינה לפי דין: גלאים, מתיזים, גנרטור, מערכת על-לחץ ושחרור עשן.
		2. בעל העסק יודיע לנותן האישור באופן מיידי בכל פעם שאחת ממערכות כיבוי אש חדלה מלפעול.
	2. **כללי**
		1. בעל העסק יפעיל את העסק תוך נקיטה והתקנת אמצעי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, ממספר השוהים בו, ממיקומו, שטחו ולפי כל דין.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיפים 6.5.1 ו-6.5.2, אין בהוראות מפרט זה כדי לגרוע מהדרישות הקבועות בתקנות התכנון והבנייה, לצורך קבלת היתר בנייה, כפי שחלו במועד בו הוגשה הבקשה להיתר בנייה, ובכל מקום בו ישנה התייחסות במפרט לדרישות הנוגעות לבטיחות אש בעסק, הן יבואו בנוסף לדרישות תקנות אלו.
		4. הפניות במפרט לתקן ישראלי מחייבות כי תתקיים התאמה מלאה בין מבנה העסק, תכולתו ואמצעי בטיחות אש והצלה בו, לבין דרישות הקבועות בתקן; ובעל העסק, או מי מטעמו שמונה לעסוק בתחום זה, מחויב להכיר את דרישות התקן, ולוודא כי תתקיים התאמה מלאה של העסק כנדרש.
		5. הדרישות המופיעות במפרט יקויימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים שהם בעסק, העומדים בסתירה להוראות המפרט ולתנאי הרישיון.
		6. תחזוקת אמצעי בטיחות אש והצלה:
20. אמצעי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
21. תחזוקת אמצעי כיבוי אש והצלה תתבצע לפי הוראות התקן הישראלי התקף והוראות היצרן, ואם ניתנו הוראות נוספות על ידי נותן האישור – בהתאם להוראות אלו.
	1. **דרכי גישה**
		1. בעל העסק יבטיח את קיומן של דרכי גישה לעסק לצורך פעילות כיבוי והצלה.
	2. **הפרדות ועמידות אש**
		1. בעסק תהיה הפרדת אש ועשן בין שטח המשמש לייצור ואחסנה לבין שאר חלקי העסק, וכן בין העסק לשאר חלקי הבניין האחרים. ההפרדה האמורה תבוצע באמצעות:
22. קירות בעלי עמידות אש למשך שעתיים לפחות. הקיר יהיה בנוי מלבנים או מבלוקים, או מבטון.
23. פתחי כניסה והיציאה בקירות בעלי עמידות אש יסגרו על-ידי דלת או חלון בעלי עמידות אש שמשכה 30 דקות לפחות וכשל תחילי ויציבות שמשכו 90 דקות לפחות ושעומדים בתקן ישראלי ת"י 1212 דלתות אש - עמידות אש.
24. חומרי הציפוי והגימור שבהם ייעשה שימוש במבנה או במבנים המשמשים את העסק יעמדו בתקן ישראלי ת"י 921: השימוש בחומרי בנייה לפי תגובותיהם בשריפה. בדיקת אי דליקותם וסיווגם של החומרים תיערך בהתאם לתקן ישראלי ת"י 755: סיווג בשרפה של מוצרי בנייה ואלמנטי בניין – שיטות בדיקה וסיווג לפי תוצאות הבדיקה. לעניין סעיף זה - שימוש בחומרי ציפוי וגימור כולל הן שימוש הן פנימי והן שימוש חיצוני.
25. בדיקה וסיווג לפי תוצאות הבדיקה. לעניין סעיף זה - שימוש בחומרי ציפוי וגימור כולל הן שימוש פנימי, והן שימוש חיצוני.
	1. **ידית בהלה**
		1. בדלת המשמשת ליציאה מחלק מהעסק או מקומה בעסק המיועדים להכיל למעלה מ-100 איש תותקן ידית בהלה.
	2. **דרכי מוצא**
		1. **פתחי יציאה**
26. בעסק המיועד להכיל עד 50 איש יהיה פתח יציאה אחד, ברוחב של 0.9 מ' נטו לפחות.
27. בעסק המיועד להכיל למעלה מ-50 איש אך לא יותר מ-500 איש, יהיו לפחות שני פתחי יציאה ברוחב של 1.1 מ' נטו כל אחד, וכיוון הפתיחה של הדלת יהיה כלפי כיוון המילוט.
28. בעסק המיועד לאחסון חומרים מסוכנים, לייצורם או לשימוש בהם וגודלו עולה על20 מ"ר, יהיו לפחות שני פתחי יציאה ברוחב של 0.9 מ' נטו לפחות כל אחד, כאשר דלת אחת לפחות תיפתח ישירות אל החוץ.
	* 1. דרכי המוצא, לרבות פתחי היציאה, יהיו פנויים מכל מכשול בכל עת.
		2. הותקן מנעול על דלת בדרך המוצא, יהיה ניתן לפתוח את הדלת מכיוון המילוט בלא מפתח נשלף**.**
	1. **שילוט**
		1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבניה.
		2. בעסק יותקנו שלטים פולטי אור כמפורט מטה:
29. "חשמל, לא לכבות במים" - על גבי לוחות חשמל.
30. "מפסק זרם ראשי" - בסמוך למפסק במקום בולט ונגיש.
31. "עמדת כיבוי אש".
32. "ברזי שריפה" - בסמוך לברז.
33. "ברזי הסנקה לעמדות" - בסמוך לברז.
34. "ברזי הסנקה למתזים" - בסמוך לברז.
35. "אין להשתמש במעלית בזמן שריפה" - בסמוך למעלית.
36. "דלת אש, החזק סגורה" - על גבי הדלת בכל מקום בו נדרשת דלת אש.
37. "חדר שירות" (בהתאם לשימוש החדר הסקה/דוודים/מיזוג/אשפה וכו').
38. מספר לזיהוי קומה יותקן בחדר המדרגות בסמוך לדלת משני צידיה ומול המעלית כל קומה.
39. מספר לזיהוי חדרי המדרגות - יותקן בסמוך לחדר המדרגות בלובי הקומתי כל קומה ובלובי קומת הכניסה.
	* 1. הכיתוב יהיה על השלט בגוון אדום על רקע לבן, גובה כתיב האותיות יהיה 3 ס"מ לפחות, עוביין 7 מ"מ לפחות, השלט ימוקם בסמוך למתקן בגובה 1.5 מ' לפחות מגובה הרצפה.
		2. חומרים מסוכנים ישולטוויסומנו.
	1. **תאורת חירום**
		1. בעסק תותקן תאורת חירום שתתחיל לפעול, ותאיר את נתיב המילוט במקרה של כשל באספקת החשמל או נפילה במתח החשמל.
		2. תאורת החירום תותקן מעל פתחי העסק ובמעברים המשרתים יותר מ-6 אנשים, או שאורכם עולה על 15 מ', בפרוזדורים, לאורך דרך המוצא ולאורך מעברי מילוט, כולל מעברי מילוט אחוריים בשטח העסק.
		3. תאורת החירום תתבסס על גופי תאורה עצמאיים, הניזונים מסוללות נטענות או מערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חירום יהיו מוזנים משני מעגלי הזנה נפרדים, המוזנים ממערכות נפרדות.
		4. גופי תאורת החירום יתאימו לתקן ישראלי ת"י 20, חלק 2.22. מנורות: דרישות מיוחדות - מנורות לתאורת חירום.
	2. **אספקת מים (כולל ברזי כיבוי)**
		1. בעל העסק ינקוט בכל האמצעים הדרושים על מנת שאספקת המים תהא בכמות ובלחץ הדרושים לשם פעולתו התקינה של כלל ציוד הכיבוי שיש להתקין בעסק.
		2. בעסק ששטחו הכולל עד 800 מ"ר, יותקן ברז כיבוי חיצוני בקוטר של "3, בהתאם לתקן ישראלי ת"י 448 הידרנט לכיבוי אש, חלק 1 וחלק 3, במרחק שלא יעלה על 80 מ' מהעסק.
		3. בעסק ששטחו הכולל מעל 800 מ"ר, יותקנו ברזי כיבוי חיצוניים בקוטר של "3 על זקף בקוטר של "4 בהתאם לתקן ישראלי ת"י 448 הידרנט לכיבוי אש חלק 1 וחלק, 3 בפריסה הבאה: ברז כיבוי בסמוך לכניסה הראשית לעסק וברזי כיבוי נוספים בהיקף העסק, כאשר המרחק בין 2 ברזים סמוכים לא יעלה על 80 מטר.
		4. במבנה בעל 3 קומות ומעלה, יותקן חיבור כבאים להסנקת מים לברזי הכיבוי המתוקנים בו. ברז ההסנקה יוצב מחוץ למבנה במרחק שלא יעלה על 6 מטרים מקצהו.
	3. **ציוד כיבוי**
		1. בעסק ששטחו עד 120 מ"ר יותקן גלגלון כיבוי אש עם זרנוק בקוטר "3/4, באורך שיתן מענה לכיסוי כל שטח העסק עם מזנק צמוד. תשתית הצינורות לגלגלון תהיה ממתכת; אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
		2. בעסק ששטחו מעל 120 מ"ר, תותקנה עמדות כיבוי אש הכוללות כל אחת:
40. ברז כיבוי בקוטר "2.
41. 2 זרנוקים בקוטר "2 באורך 15 מ' כל אחד.
42. מזנק בקוטר "2.
43. גלגלון עם צינור בקוטר "3/4 עם מזנק צמוד.
44. מטפה אבקה במשקל של 6 ק''ג.

הציוד יאוכסן בארון, שמידותיו לכל הפחות: גובה 120 ס''מ, רוחב 80 ס"מ, ועומק 30 ס''מ.

על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
		2. בעסק יוצבו מטפי כיבוי מסוג אבקה יבשה בגודל של 6 ק''ג. מספר המטפים יתאים לתקן ישראלי ת"י 129, חלק 2, מטפים מיטלטלים - התאמה, התקנה וסימון. בדיקת המטפים ותחזוקתם תעשה לפי האמור בתקן ישראלי ת"י 129, חלק 1, מטפים מיטלטלים - תחזוקה.
		3. עמדות כיבוי האש יותקנו בסמוך לפתחי היציאה ובמקומות נוספים, כך שיתנו מענה לכיסוי כל שטח העסק.
		4. ציוד הכיבוי יהיה נגיש וזמין, ויוחזק במצב תקין בכל עת.
	1. **מערכת מתזים**
		1. בעסק ששטחו גדול מ-500 מ"ר תותקן מערכת כיבוי אש אוטומטית במים, המותקנת על פי התקן הישראלי ת"י 1596, מערכות מתזים: התקנה (להלן - מערכת מתזים).
		2. מערכת המתזים תתוכנן ותותקן לפי האמור בתקן ישראלי ת"י 1596, מערכות מתזים - התקנה. ככל שאין הפרדות אש בין יעודים או שימושים, תתוכנן ותותקן בחלקים אלה מערכת בהתאם לרמת הסיכון המחמירה ביותר.
		3. מערכת המתזים תתאים בכל עת לסיווג המבנה, ייעודו, מיקומו, לשטחו, השימוש בו ודרגת סיכון האש של חלקיו (כגון: אזור אחסנה, אזור משרדים, אזור מכירות וכו').
		4. יש לקבל אישור בכתב על התאמת תכניות מערכת המתזים והצהרת מהנדס, כי מתקיימות דרישות תקן ישראלי ת"י 1596. העתק מתעודת בדיקה והצהרת מהנדס, כמשמעותו בתקן האמור, יוגשו לנותן האישור.
		5. מערכת המתזים תתוחזק במצב תקין, בכל עת.
1. בדיקת מערכת המתזים תיעשה על-פי תקן ישראלי ת"י 1928, מערכות לכיבוי אש במים: בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
	1. **מערכות גילוי אש ועשן**
		1. בעסק ששטחו הכולל מעל 200 מ"ר תותקן מערכת גילוי אש ועשן, המותקנת על פי תקן ישראלי ת"י 1220, חלק 3 מערכות גילוי אש - הוראות התקנה ודרישות כלליות.
		2. המערכת תהיה פרוסה בכל חלקי העסק.
		3. מערכת גילוי אש ועשן תתוחזק במצב תקין בכל עת.
		4. בדיקת מערכת גילוי האש והעשן תיעשה על-פי תקן ישראלי ת"י 1220, חלק 11, מערכות גילוי אש: תחזוקה. העתק מתעודת הבדיקה, שתיערך לפי נוסח נספח ג' לתקן הנ"ל, יוגש לנותן האישור.
	2. **מערכת חשמל**
		1. בלוחות חשמל הממוקמים בעסק יותקנו המערכות הבאות:
2. לוח חשמל בעל זרם של 63 אמפר - ככל שנדרש להתקין בעסק מערכת גילוי אש ועשן, יותקן גלאי עשן בלוח החשמל.
3. לוח חשמל בעל זרם של 80 אמפר - ככל שנדרש להתקין בעסק מערכת גילוי אש ועשן, יותקנו גלאי עשן בלוח החשמל, ומערכת ניתוק לוח חשמל ממקור ההזנה.
4. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה, ומערכת ניתוק לוח חשמל ממקור ההזנה.
5. על אף האמור בסעיף 6.16.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה, המקיים את כל הדרישות הבאות:
6. עומד בתקן ישראלי ת"י 1419.
7. מותקן בו גלאי עשן.
8. מותקנת בו מערכת ניתוק לוח חשמל ממקור הזנה.
9. נמצא באזור כיסוי של מערכת כיבוי אוטומטית.
	* 1. מערכת גילוי האש ו/או העשן המותקנת בלוח החשמל תותקן על-פי תקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
		2. מערכת הכיבוי האוטומטית היבשה המותקנת בלוח החשמל תותקן על-פי תקן ישראלי ת"י 5210, מערכות לכיבוי אש בארוסול, או תקן ישראלי ת"י 1597, מערכות כיבוי אש אוטומטיות בגז כיבוי, בהתאם לסוג המערכת המותקנת.
		3. במבנה ששטחו עולה על 500 מ"ר, יותקן מפסק חשמל חירום במקום בולט ונגיש, אשר במקרה חירום ינתק את זרם החשמל לכל המבנה.
		4. מערכת גילוי אש ועשן המותקנת בלוח החשמל תתוחזק במצב תקין בכל עת.
		5. מתקני החשמל בעסק ייבדקו באופן תקופתי בהתאם להנחיית רשות הכבאות וההצלה "בדיקה תקופתית למתקני חשמל - עדכון", ועל פי כל דין.
	1. **מערכות שליטה בעשן**
		1. בעסק ששטחו עולה על 500 מ"ר בלא חלונות, או ששטח חלונותיו שניתנים לפתיחה ידנית קטן מ-2% משטח רצפתו, ובחלקי מבנה אחרים (כגון מחסנים חדרים טכניים וכו'), יהיו סידורי שליטה בעשן בהתאם לקבוע בפרט 3.5.3.1 לתוספת השנייה לתקנות התכנון והבניה.
		2. מערכת השליטה בעשן תתוחזק במצב תקין בכל עת.
	2. **מערכת מיזוג אוויר**
		1. מערכת מיזוג האוויר המותקנת בעסק תענה לנדרש בתקן ישראלי ת"י 1001, בטיחות אש בבניינים.
	3. **מערכת למסירת הודעות (כריזת חירום)**
		1. בעסק ששטחו 500 מ"ר ומעלה תותקן מערכת מסירת הודעות (כריזת חירום).
		2. מערכת מסירת ההודעות (כריזת חירום) תתוחזק במצב תקין בכל עת.
	4. **חומרים מסוכנים**
		1. יש להגיש היתר רעלים מהמשרד להגנת הסביבה, הכולל את כול סוגי החומרים המסוכנים המאוחסנים במקום (במידה ונדרש).
	5. **גנרטור חירום**
		1. בעסק אשר נדרש להתקין משאבות מים לכיבוי אש, או מפוחי יניקת עשן לפי מפרט זה ועל-פי כל דין, יותקן גנרטור, אשר יהיה בכוחו לספק גם זרם חשמל בשעת חירום להפעלתם.
		2. הגנרטור יותקן בהתאם לקבוע בפרט 3.7.4.1 (ב)-(ח) לתוספת השנייה לתקנות התכנון והבנייה.
		3. הגנרטור יתוחזק במצב תקין בכל עת.
	6. **הדרכה**
		1. עובדי העסק יעברו, אחת לשנה קאלנדרית, הדרכה בתחום בטיחות אש, אשר תכלול, בין השאר, את הנושאים הבאים:
10. הכרת סיכוני האש.
11. נוהל תגובה לאירוע חירום, כולל דרכי התקשרות לגורמים הרלוונטיים.
12. הפעלת אמצעי הכיבוי בשעת אירוע.
	* 1. הדרכת עובדי העסק תבוצע על-ידי מי שמתקיים בו אחד מאלה:
13. הוסמך כמדריך בטיחות על-ידי מפקח עבודה ראשי במשרד הכלכלה ועבר השתלמות ''ממונים לבטיחות אש'' במוסד לבטיחות ולגהות או במוסד אחר שהוכר למטרה זו על ידי משרד הכלכלה.
14. סיים קורס מדריכים של בית הספר הארצי לכבאות והצלה והיה עובד של איגוד ערים או של מחלקה לשירותי כבאות ברשות מקומית או ברשות הארצית לכבאות והצלה לפחות 8 שנים ברציפות.
	* 1. בבית המרקחת ששטחו הכולל עד 200 מ"ר רוקח אחראי יעבור הדרכה בתחום בטיחות אש אחת ל-5 שנים במועד חידוש רישיון העסק. רוקח אחראי ידריך את כל צוות בית המרקחת בהפעלת ציוד הכיבוי הקיים בבית המרקחת.
		2. בבית המרקחת ששטחו הכולל עולה על 200 מ"ר עובדי בית המרחקת יעברו הדרכה בתחום בטיחות אש אחת לשנה.
	1. **לוח פיקוד כבאים**
		1. בעסק שנדרש על פי דין להתקין בו מערכות מתזים, גלאים וניהול עשן או מערכות נוספות שנקבעו לעניין זה על-ידי נותן האישור, יותקן לוח פיקוד כבאים הכולל: לוח בקרה של מערכות גילוי וכיבוי אש, מפסק תלת-מצבי להפעלת מערכות שליטה בעשן, מפסק תלת-מצבי לשליטה במערכת על לחץ, מפסק שליטה בפתחי שחרור עשן אוטומטיים, וכן מפסק חשמלי ראשי, מפסק הפעלת גנרטור חירום, מערכת הפעלת כריזת חירום וטלפון כבאים - ככל שמערכות אלה נדרשות.
	2. **מערכת גז**
		1. מערכת הגז המשמשת את העסק תענה לנדרש בתקן ישראלי ת"י 158 מיתקנים לגזים פחמימניים מעובים, המסופקים בתוך מכלים מיטלטלים.
		2. על כל המכשירים והאביזרים לצריכת גז המשמשים את העסק יותקנו התקנים להפסקת זרימת גז במקרה של דליפה כולל ניתוק מקורות אנרגיה.
		3. צנרת ההזנה לכל צרכני הגז תהיה עשויה מצינור מתכתי מסוג פלב"מ גמיש ומחוזק ברשת פלב"מ.
		4. מערכת הגז, המכשירים והאביזרים לצריכת גז והמנדפים הקיימים בעסק, יתוחזקו במצב תקין בכל עת.
	3. **משטר הפעלות מערכות בטיחות אש - אינטגרציה**
		1. יש לבצע בדיקת משטר הפעלות ואינטגרציה בעסק בו נדרש להתקין שניים או יותר מאמצעי בטיחות האש וההצלה הבאים, ככל שקיימים:
15. מערכת מתיזים אוטומטית.
16. מערכת שליטה בעשן.
17. גנרטור חירום.
18. סגירת דלתות אוטומטית.
19. מעליות.
20. מערכת על לחץ.
21. לוח פיקוד כבאים.
	* 1. הבדיקה תיעשה בהתאם להוראה מספר 536 - משטר הפעלות מערכות בטיחות אש -אינטגרציה. כאשר קיימת מערכת שחרור עשן מאולצת יצורף לאישור גם טבלת משטר בדיקה ופירוט סוג המערכת.
		2. יש לקבל אישור בכתב של גורם מוסמך או מהנדס על התאמת המערכות לדרישות הוראה מספר 536 הנ"ל. העתק האישור יוגש לנותן האישור. כאשר קיימת מערכת שחרור עשן מאולצת, יש לצרף לאישור גם טבלת משטר בדיקה.
	1. **תיק שטח**
		1. בעל עסק, ששטחו הכולל עולה על 2,000 מ"ר, יגיש לנותן האישור תיק שטח, אשר יוכן לפי הוראה מספר 503 - הכנת תיק שטח (להלן - תיק שטח):
22. בעל העסק ישמור על תיק השטח מעודכן בכל עת.
23. בעל העסק יגיש לנותן האישור תיק שטח מעודכן לפחות אחת לשנה קלנדרית.
24. בעל העסק יעדכן את תיק השטח בשינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים, או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
	* 1. בעסק אשר נידרש בהיתר רעלים בדרגהA או-B לפי תקנות החומרים המסוכנים (אמות מידה לקביעת תוקף התרים), התשס"ג-2003 יש להגיש העתק"תיק מפעל" שהוכן בהתאם לתקנה 4 לתקנות רישוי עסקים (מפעלים מסוכנים), התשנ"ג-1993.
	1. **אישורים**
		1. על פי דרישת נותן האישור, ימציא בעל העסק מסמכים ואישורים על תקינות ציוד הכיבוי, ובכלל זה:
25. אישור גורם מוסמך, כי חומרי הציפוי והגימור שבהם נעשה שימוש במבנה המשמש את העסק נבדקו, ועומדים בתקן ישראלי ת"י 921, השימוש בחומרי בנייה לפי תגובותיהם בשריפה.
26. אישור כי כל ציוד הכיבוי במים (עמדות כיבוי, גלגלונים, ברזי כיבוי, זרנוקים, מזנקים) נבדק ונמצא תקין.
27. אישור כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1, מטפים מיטלטלים - תחזוקה, ונמצאו תקינים. האישור יינתן על ידי אדם שהוסמך לכך על-ידי הרשות לכבאות והצלה.
28. אישור כי מערכת החשמל המותקנת במקום, נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקום ותקינות מפסק חשמל ראשי לשעת חירום, וטבלה המפרטת את מיקום לוחות החשמל, מספרם, ואת גודל האמפר של כל לוח. האישור יינתן על-ידי בעל רישיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
29. אישור על בדיקת התאמתה ותקינותה של מערכת הגז לדרישות תקן ישראלי ת"י 158, לרבות התייחסות לגלאי הגפ"מ. האישור יינתן על ידי בעל רשיון לעבודת גפ"מ לפי חוק הגז (בטיחות ורישוי), התשמ"ט-1988, אשר רשאי ליתן אישור כאמור, בהתאם לסוג רישיונו.
30. אישור של מבצע הדרכה על ביצוע הדרכה לעובדי העסק בתחום בטיחות אש.
31. אישור גורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11, ויכלול גם התייחסות לתקינות מערכת הגילוי, הכיבוי והניתוק האוטומטי בארונות החשמל, ככל שמערכות אלה מותקנות בעסק.
32. אישור גורם מוסמך המעיד שמערכת הכיבוי המתוקנת בארון החשמל נבדקה, ונמצאה תקינה בהתאמה מלאה לתקן ישראלי ת"י 5210, מערכות לכיבוי אש בארוסול, או תקן ישראלי ת"י 1597, מערכות כיבוי אש אוטומטיות בגז כיבוי, בהתאם לסוג המערכת המותקנת.
33. אישור כי מערכת מסירת הודעות (כריזת חירום) נבדקה ונמצאה תקינה, ועל כך שהמערכת כוללת ספק כוח עצמאי, נק' שליטה ורמקולים, הנשמעים בכל שטחי העסק. האישור יינתן על-ידי בעל רישיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
34. אישור גורם מוסמך, כי המערכת האוטומטית לכיבוי אש (ספרינקלרים) נבדקה, ונמצאה תקינה בהתאמה מלאה לתקן ישראלי, ת"י 1928. על האישור לכלול את מפרט הבדיקה.
35. אישור כי גנרטור החירום נבדק ונמצא תקין. האישור יינתן על-ידי בעל רישיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
36. אישור גורם מוסמך, כי מערכות בטיחות האש וההצלה תואמות את דרישות הוראה מספר 536, משטר הפעלות מערכות בטיחות אש-אינטגרציה. כאשר קיימת מערכת שחרור עשן מאולצת, יצורפו לאישור גם טבלת משטר בדיקה ופירוט סוג המערכת.
37. אישור גורם מוסמך או מהנדס, כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
38. אישור גורם מוסמך, כי מערכת מיזוג האוויר המותקנת בעסק נבדקה ונמצאה תקינה, בהתאם לדרישות תקן ישראלי ת"י 1001, בטיחות אש בבניינים.
	1. **נספחים**
		1. את פרסומי הרשות הארצית לכבאות והצלה ניתן למצוא ולהוריד באתר הרשות הארצית לכבאות והצלה ולהורידם ממנו.

